REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/160-20

12. novembar 2020. godine

B e o g r a d

Z A P I S N I K

6. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 12. NOVEMBRA 2020. GODINE

Sednica je počela u 9.30 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Milenko Jovanov, Luka Kebara, Dubravka Kralj, Ilija Matejić, Vuk Mirčetić, Uglješa Mrdić, Violeta Ocokoljić, Jovan Palalić, Đuro Perić, Olja Petrović, Željko Tomić i Toma Fila.

 Sednici je prisustvovao Arpad Fremond, zamenik člana Odbora Balinta Pastora.

 Sednici nisu prisustvovale Marija Jevđić, ni njen zamenik i Milena Popović, ni njen zamenik.

 Sednici Odbora prisustvovala je Ela Ki Simić, samostalni savetnik u Ministarstvu finansija.

 Na predlog predsednika da se dnevni red dopuni još jednom tačkom, jer je u međuvremenu sazvana nova sednica Narodne skupštine, Odbor je jednoglasno usvojio sledeći

D n e v n i r e d:

- usvajanje zapisnika Četvrte i Pete sednice Odbora -

 1.Razmatranje Predloga zakona o izmenama i dopunama Zakona o budžetu Republike Srbije za 2020. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2020. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2020. godinu, koji je podnela Vlada (broj 400-1688/20 od 6. novembra 2020. godine), u pojedinostima;

1. Razmatranje Predloga zakona o izmenama i dopunama Zakona o zaštiti stanovništva od zaraznih bolesti, u načelu;

Pre prelaska na odlučivanje o tačkama dnevnog reda, Odbor je jednoglasno usvojio zapisnike Četvrte i Pete sednice Odbora.

 **Prva tačka dnevnog reda**. Razmatranje Predloga zakona o izmenama i dopunama Zakona o budžetu Republike Srbije za 2020. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2020. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2020. godinu, koji je podnela Vlada (broj 400-1688/20 od 6. novembra 2020. godine), u pojedinostima.

 Odbor je, u skladu sa članom 164. Poslovnika Narodne skupštine, razmotrio amandman na Predlog zakona o izmenama i dopunama Zakona o budžetu Republike Srbije za 2020. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2020. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2020. godinu i smatra da nije u skladu sa članom 69. Zakona o budžetskom sistemu amandman:

- na član 7. sa ispravkom, koji su zajedno podneli narodni poslanici Šaip Kamberi, Enis Imamović, Nadije Bećiri, Selma Kučević, Mirsad Hodžić i Arđend Bajrami.

 Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda**. Razmatranje Predloga zakona o izmenama i dopunama Zakona o zaštiti stanovništva od zaraznih bolesti, u načelu

Odbor je razmotrio Predlog zakona o izmenama i dopunama Zakona o zaštiti stanovništva od zaraznih bolesti, u načelu i smatra da je Predlog zakona u skladu sa Ustavom i pravnim sistemom Republike Srbije.

Za izvestioca Odbora na sednici Narodne skupštine određen je predsednik Odbora.

 Sednica je završena u 9.40 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević